
PREDGOVOR PREVODIOCA. 


Odavno se bavim idejom, da se osnuje jedno društvo, kome bi bila zadaća, izdavati u 
originalu i — po mogućnosti — prevađati djela glasovitih Bošnjaka i Hercegovaca, koji su pisali 
ili pjevali u arapskom, perzijskom i turskom jeziku. Da pače lani u augustu izradio sam i pra- 
vila za takovo društvo i mislio odmah tu zamisao staviti u gibanje, ali me neki prijatelji odvra- 
tiše od toga, jer — po njihovu mišljenju — nije bilo vrijeme podesno za takovo poduzeće. 

Onda je trebalo čekati, dok se rat svrši, a danas treba čekati, dok se prilike sređe, jer 
za to treba zainteresovati učena društva na Slavenskom Jugu, da moralno i materijalno potpo- 
mognu osnovati Društvo za poznavanje Istokas, ili da koja naša akademija za to stvori jednu 
sekciju i organizuje radenike za izdavanje i prevađanje djela, koja su pisali naši djedovi u islam- 
skim jezicima. 

Dok to bude, po nagovoru moga prijatelja direktora muzeja Dr. Truhelka, evo se odlučih, 
da prvi pokušam u Glasniku zemaljskog muzejas jedno takovo djelce objelodaniti u prevodu s 
namjerom, da potaknem prijatelje naše prošlosti na razmišljanje o daljem radu. 

Gotovo cijela Jugoslavija: — neki krajevi kraće, a neki dulje vremena. — stajali su pod 
uplivom Istoka i istočne prosvjete. Naročito bosansko-hercegovački muslimani, kojih je negda 
bilo po svima krajevima na Slavenskom Jugu, gradili su medrese i širili arapsku, perzijsku i 
tursku knjigu dokle god su dopirali. Zato nije nikakovo čudo, što imade više stotina naših zem- 
ljaka, koji su kao pjesnici i spisatelji ostavili lijep glas i brojne umotvorine u islamskoj lite- 
raturi. 

Imena Mahmud paša Abogović, Mostarac Derviš paša, Nevesinjac Ali Dede, Pruščak Ćafija, 
Sarajlija Nerćesija, Čajničanin Mezakija, Užičanin Sabit i t. d. poznata su u islamskoj književ- 
nosti. Njihova pjesnička i učena djela u svoje vrijeme veoma su cijenjena na Istoku. Ta djela za 
nas i danas imadu veliku vrijednost, jer su tvorevine mašte i uma našijeh pređa, koji su stajali 
pod uplivom Istoka i Islama. U njima se ogleda kulturno stanje našijeh krajeva za turske dobe, 
koja obuhvata skoro pet stoljeća naše povjesnice. 

Ta djela danas čame u zaboravi po istočnim i evropskim bibliotekama, ili se potucaju od 
muhalefata do muhalefata i čekaju na jedno društvo ili kakav učeni zavod, da ih objelodani i 
proživi uspomenu na njihove autore. " 

Autor ovog malog djela je, kako se vidi iz predgovora, Hasan Ćafi el-Akhisari (Pruščak). 
U djelu LI, (Niz učenjaka) napisao je autobiogr: 
da je porijeklom iz sela Vukovsko (kraj Prusca) i da mu je pradjed Jakub prešao na islam 1463. 
kad je sultan Fatih osvojio Bosnu. Jakubov sin Davud poginuo je kod obsijedanja Vrane (u 
Hrvatskoj) u 70-toj godini, a Davudov sin i Ćafin otac umro je u Pruscu u 96-toj godini 
994. (1585.). 

Čafija se rodio u Pruscu mjeseca ramazana u petak 951. (1544.). U 12-toj godini pošao je 
u školu. Pripravne nauke svršio je u domovini. U početku vlade Selima II. 0: 


ao je u Carigrad 

, u kojoj po sigurnoj tradiciji tvrdi, 


jade 


na visoke nauke. Predavanja je slušao kod Mu'ida Ibni Ćemaleva u Čataldži, kod mula Ahmeda 
Ensarije i Bali ef. Sarajlije u Carigradu i kod glasovitog indijskog učenjaka Miri Gadanfera 
Huseinije u Medini. 

Godine 983. (1575.) vratio se u Prusac, gdje je otpočeo držati javna predavanja i pisati 
djela o raznim znanostima '). Kasnije je bio kadija u Pruscu i nekim okolišnjim mjestima" Godine 
996. (1587.) bio je srijemski kadija, a 1000. (1591.) išao je na Meku. 1004. (1595.) napisao je ovo 
djelce sTemelje mudrosti i t. d.=, koje je iste godine donio na dar sultanu Mehmedu III, kad je 
obsjedao Egru (Erlau). Na želju nekih dostojanstvenika preveo ga je na turski i sobom odnio 
u Carigrad s još nekim djelima i proturio ga do sultana. Za nagradu dobio je sultanovim ručnim 
pismom doživotno kadiluk u Pruscu pod uslovom da drži javna predavanja. 

Eto, tako materijalno osiguran, posvetio se širenju nauke, i u društvu s još dvojicom zem- 
ljaka Ali ef. Sehovićem i Mehmed ef. Agićem mnogo doprinio slavi ponosne Bosne, koja je tada 
bila na glasu u turskoj carevini kao leglo junaka i učenjaka. 

Umro je 1025. (1616.) poštovan od naroda i velikaša !). 

Arapska, perzijska i turska literatura bogate su s djelima, u kojima učenjaci svjetuju vla- 
dare i daju im upute: kako će vladati, pa da im država napreduje na zadovoljstvo njihovih poda- 
nika. Turski biograf Mehmed Tahir sakupio je mnogo takovih djela i o njima je napisao cijelu knjižicu. 

Koliko ih je meni do danas prošlo kroz ruke, sva su pisana po jednom uzorku, po svoj 
prilici po Gazalinu djelu 2Savjet_ vladarimas (CR EM ). Nu Temelji mudrosti i t. d.s 
od našeg Ćafije djelo je na svoju ruku. Tu se ne dijele samo savjeti, nego se iznose i pogreške 
u tadanjoj upravi turske države. Mjestimice direktno, a mjestimice indirektno upozorava vladara 
i mjerodavne faktore na neurednosti i na pošljedice, koje čekaju državu, ako se za vremena 
ne urede. 

Danas je jasno svakome, da su baš pogreške, koje je Ćafija onda uočio u upravi Turske 
dovele je na rub propasti. I s Turskom se — da se poslužimo njegovim izrazom — dogodilo, što 
se dogodilo (palpa ). Propala je kao sve ostale države, koje se nijesu brinule za unutarnje 
uređenje, nego s mačem u ruci uvijek težile za osvajanjem. 

Dok je vojnik bio vojnik, a težak bio: težak, dotle je bilo reda u turskoj državi. Napre- 
dovala je prema Istoku i prema Zapadu, Kad je vojnik prestao biti vojnik, jer nije dobivao redo- 
vito hranu i plaću, pa se odmetnuo, da živi od pljačkanja, a na njegovo mjesto silom odvučeni 
u vojsku mirni težak i vrijedni obrtnik, nestalo je u njojzi sreće i blagostanja; sve je pošlo 
naopako — i, kako Čafija veli, prošlo, kako je prošlo ( Ja 2), 

U ovome djelcu, osim gradiva za političkog i kulturnog historika, imade dobre pouke za 
svakoga, jer su ajeti, hadisi, mudre riječi, stihovi i priče prave iskre islamske književnosti, koja 
je na Slavenskom Jugu potpuno nepoznata. Premda mi s Istokom graničimo, manje ga poznamo 
nego li Danci, Nizozemci i t. d. O velikim narodima neću ni govoriti, jer kod njih država, privatna 
društva i pojedinci potpomažu učenje istočnih jezika, prevađaju iz njih klasična djela i proturaju 
u narod uz jeftine cijene. Najmanja univerza u Njemačkoj imade nekoliko profesora za istočne 
jezike i njihove literature. 

Poznavanje istočne knjize — makar i preko prevoda — nije ostalo bez blagotvornog 
upliva na književnost velikih evropskih naroda. Uzmimo za primjer samo Nemce. Goethe-ov 
+West-Ostlicher Divan, Riickertovu: sDie Weisheit eines Brahmanene, Bodenstedtove: sDie 
Lieder. des Mirza Schafis i t. d. djela su, koja imadu svoju klasičnost zahvaliti Istoku. 

Toliko ovom prilikom napominjem u namjeri, da potaknem naša sveučilišta i učena društva 
na razmišljanje: kako bi se i kod nas nešto poradilo za poznavanje Istoka i izdavanje djela, 
koja su naši djedovi pisali u istočnim jezicima. Ne samo da mislim, nego vjerujem, da biše pre- 
vodi arapskih i perzijskih klasika blagotvorno djelovali na naš savremeni i mlađi naraštaj. Naša 
narodna lirika miriše istočnim duhom; za to bi mi imali više razumijevanja i smisla za istočne 
klasike, nego li drugi evropski narodi. 


Dr. Bašagić. 


1) Vidi moje djelo =Bošnjaci i Hercegovci u islamskoj književnostie str. 52.—59. 
1) Pošto kanim naskoro izdati njegovo djelo sNiz učenjakas ( \AJ\,\bi ), gdje sam uz 


njegovu autobiografiju pokupio dosta gradiva iz tradicije i bilježaka, ovdje se ograničujem na 
taj kratki prikaz. 


ge 


PREDGOVOR, 


Hvala Ti Bože, vladare svijeta! Ti daješ carstvo, kome hoćeš, a uzimaš 
carstvo od koga hoćeš. Slava Tvome poslaniku Muhamedu, prvaku vjerovijes- 
nika, njegovoj porodici i drugovima, uviđavnim i mudrim, dok zemlja postoji, a 
nebesa se okreću. 

A po tome Božiji siromašak Ćafija Pruščak — Bog Svevišnji bio mu na 
pomoći, u čemu traži od njega pomoći i sačuvao ga od sramote! — veli: kad 
sam se uvjerio godine 1004. (1595.), da je u uredbi svijeta nastao nered i u 
upravi čovječanstva metež i zbrka; poglavito u islamskoj zadruzi — Bog je 
uredio i sačuvao do sudnjega dana! — jedne noći okrenem lice stvoritelju nebesa 
i zemlje. Na to me svojom dobrotom nadahnu s nešto mudrosti i uputi me u 
ono, što nijesam znao. na ime: baci mi u srce svoje riječi: +Bog ne mijenja 
ništa u jednom narodu, dok se sam narod ne izopačic, i otvori mi razum, da 
razmišljam o stanju ljudi i o uzrocima njihove izopačenosti. Kad sam s njego- 
vom pomoći dobro proučio, što se dogodilo zadnjih deset godina i više, otkriše 
mi se neki povodi i uzroci, a Bog zna najbolje, što je pravo! 

Prvi je povod: nemarnost prema pravednosti i disciplini u upravi (države), 
a uzrok je tome: što se državni poslovi ne povjeravaju sposobnim ljudima. 

Drugi je povod: uztezanje od savjeta, mišljenja i proučavanja (prilika), a 
uzrok je tome: oholost i uobraženost prvaka i njihovo izbjegavanje učenjaka i 
pametnih ljudi. 

Treći je povod: indolencija prama sastavu vojske i uporabi ratnih sprava 
za vrijeme ratovanja s neprijateljem, a uzrok je tome: što se vojnici ne boje 
zapovjednika. Napokon uzrok je svih uzroka i pošljedica: pohlepnost za mitom 
i povađanje za ženama. 

Poslije toga pomolim se plačući Svevišnjem Bogu, i jadikujući potužim mu 
se na sudbonosna vremena. On me uputi, da napišem o tome kratko i korisno 
djelce, koje će obuhvatati izabrane riječi o reformi uprave — djelce jezgrovito, 
koje će sadržavati mišljenja ljudi od nauke i mudrosti: kako treba učvrstiti 
temelj uprave. Na to skinuh kajmak s djela starih učenjaka i velikih mudraca, 
poglavito iz ?Envarut-tenzilax i :Revdatul-ulema=') — a, Bog ih odlikovao i 
uzvisio! da budu pomoć vladarima, božanska uputa državnicima, uzor-djela 
mudracima i blagoslov siromasima. Dao sam mu ime: Temelj mudrosti o uredbi 
svijetax — i svrstao ga u uvod, četiri temeljna odsjeka i zaključnu riječ. Od 
Boga se pomoć traži i na njega se oslanja. 


UVOD. 
O povodu uređenja svijeta. 


Kad je Bog odredio, da — do poznatog vremena — obstoji svijet s obstan- 
kom ljudskoga roda, njegov obstanak s rasplodom (ljudske rase), a to s udruži- 
vanjem i uzajamnim radom, — pokaza se potreba za jedan sistem, kojim se na 
najljepši način uređuju ljudski poslovi za sva vremena. Na to božanskim nadah- 


1) Prvo je djelo komentar na Kur'an od Kadi Beidavije, umro 685. (1286.). Drugo je djelo 
zbirka mudrih riječi od Zemachšerije, umro 548. (1153.). U prevodu dodaje pisac zi iz drugih 


: djela sličnih tima=. 

nućem prvašnji učenjaci i mudri prvaci svrstaše ljude u četiri razreda. Jedne 
(odrediše) za sablju, druge za pero, treće za poljodjelstvo, četvrte za obrt i 
trgovinu; a nad svima dadoše upravu državi. 

U prvi razred spadaju vladari, carevi, njihovi namjesnici i ostali vojnici. 
Njima je dužnost držati disciplinu u svima razredima; štititi sve pravednošću i 
dobrom upravom, kako im kažu učenjaci i mudraci; boriti se i suzbijati nepri- 
jatelje i vršiti sve poslove, što spadaju u dužnost zapovjednika, o čemu će, ako 
Bog da, kasnije biti govora. 

U drugi razred spadaju učenjaci, mudraci i ostali dobri i pobožni ljudi !). 
Njima je dužnost čuvati božije zapovijedi i zabrane pisanjem i predavanjem; 
izlagati šeriatske ustanove svima razredima; davati mnijenja, savjete i upute; 
obučavati vjeru i vjerske obrede; navraćati svijet na pobožnost i snošljivost; 
moliti se za dobro svih uopće, a napose da bude vladar na pravome putu. 

U treći razred spadaju poljodjelci i vrtlari, koji su danas poznati (pod imenom) 
raja. Njima je dužnost raditi i skrbiti za životne namirnice obrađivanjem polja, 
zasađivanjem vrtova i uzgajanjem marve da podmire sve razrede. To je poslije 
učenja i borbe za vjeru (džihada) najodličniji rad. 

U četvrti razred spadaju obrtnici i trgovci. Obrtnicima je dužnost, koliko 
je nužno, baviti se zanatlijskim poslovima, a trgovcima nabavljati robu i sve, 
čime se svijet koristi. 

Ako kogod bude izvan (spomenutih) razreda, po mišljenju islamskih mudraca, 
ne treba ga pustiti u miru, nego ga prisiliti, da pristupi jednom razredu. Neki 
filozofi misle, da ga treba ubiti, da ne bude na teret ljudskoj zadruzi?). 

Svaki razred treba da ustraje u svom određenom poslu, pa da bude red u 
državi; inače se događa obratno. Iz toga slijedi da ne treba nagovarati i siliti 
jedan razred, da radi poslove drugoga; to izaziva zbrku i nered, kako se vidjelo 
u ovom vijeku radi silovanja raja i zanatlija, da idu u vojsku, jer su vojnici 
zanemarili svoju dužnost, a počelo se silovati 1001. (1592.), pa traje još i sada?). 

Dok se drži vladar starih uredaba, kako ih šeriat propisuje, napreduje država 
u redu, ljudska zadruga u uredbi, a vlada u moći. Kad se prestanu poštivati te 
lijepe ustanove i štititi taj odabrani smjer, sa svih se strana pokaže nered u 
državi i slabost u upravi. Katkad se dogodi, da se prenese (vlada) na drugoga. 
Bože, sačuvaj islamske pokrajine od ustanka i oslobodi osmansku državu od pre- 
laza na drugoga, — amin, Bože Svemogući! 


PRVI TEMELJ. 
O uredbi države i njezinu trajanju. 


Državni je stup pravda i dobra uprava. U Kur'anu stoji: sBog zapovijeda, da se 
pravo radi i dobro čini.x U tome su sadržane sve dobre ustanove za raju i vladara. 


1) U prevodu dodaje: koji nijesu u stanju ići na vojsku, nego samo moliti se Bogu za 
pobjedu nad neprijateljem. 

2?) U prevodu dodaje: u stara vremena su vladari svake godine naredivali, da se pronađu 
besposleni ljudi i ostrane iz zadruge. S toga su naredbe izdavane zapovjednicima evropskih luka, 
da ne puštaju Arape u Rumeliju. Tada je bilo svakog dobra i berićeta kod nas. Kamo sreća da 
se i danas s trutovima tako postupa. 

2) U prevođu dodaje: to je prouzročilo nerodicu i oskudicu, pa se danas ne može kupiti 
za 10 jaspri, što se prije kupovalo za 1 jaspru. 

Hadis!) veli: sBog je nebesa okitio s troje: suncem, mjesecom i zvijez- 
dama; a zemlju je okitio s troje: učenjacima, kišom i dobrim vladarem.x sPravda 
je dio vjere i moć vladara.e 

Mudre riječi: sKo zna dobro upravljati, dugo će vladati.x sNe može se 
usavršiti carstvo (ni čijem) nego samo dobrom upravom.x ?2Trajnost države skop- 
čana je s pravednošću. 

Ardišir Babek?) veli: Kad se vladar okrene od pravde, okrene se narod 
od poslušnosti.c 3Nema vladara bez prvaka, a nema prvaka bez bogatstva; nema 
bogatstva bez kulture, a nema kulture bez pravde i dobre uprave.s 

Mudre ri sNema blagostanja, gdje vladar pravedno ne vlada. sNaj- 
bolji je vladar, koji dobro radi i misli i pravdu kroji vojnicima i podanicima. 
Jezdčerd?) upita jednoga mudraca, da mu kaže, kako se uređuje država? Odgo- 
vori: sBlagim postupanjem s narodom, pobiranjem daća bez sile, sticanjem pri- 
vrženosti pomoću pravde, javnom sigurnosti na putevima i pribavljanjem prava 
potlačenim od tlačitelja.s 

Abdullah b. Tahir) upita jednog učenjaka: ?2Dokle će ostati vlast u našoj 
dinastiji?a Na to odgovori: 2Dok se pravda stere po ovoj dvorani, jer u Kur'anu 
stoji: yZaista Bog ne mijenja ništa u jednom narodu, dok se sim narod ne izopači.s 

Mudre riječi: Ko se zdađe nemarnosti, propašće mu država.e sNemaran je 
vladar, u kome se sastanu dva svojstva: vječno uživanje i propuštanje zgoda.: 
sNema upravnika, kao što je razum, ni zaštitnika, kao što je pravda, ni sablje, 
kao što je istina, ni pomoći, kao što je iskrenost.x +Pravednost je čvrsta utvrda 
na visoku brdu, ne obara je bujica, niti ne ruši ratna sprava.x + Pravedan vladar 
zaklonjen je božijom moći i zaštićen božijim nadzorom. 

Pripovijetka. Kad je umro Noširevan, nosili su ga ulijesu po cijeloj državi. 
Pred njim je išao telal i vikao: Ako kogod šta ima od mene tražiti, neka dođe!x 
I niko se ne nađe u njegovoj državi, da od njega zatraži jedan groš. Divna ti 
je ovo pripovjetka! Zaista s njom se mogu jako oduševiti islamski vladari i u 
nju ugledati islamski velikaši, ako budu razmišljali. 

Za tijem je vladaru neobhodno nužno da upravne poslove povjerava spo- 
sobnim ljudima, kako u Kur'anu stoji: 2Zaista Bog vam zapovijeda, da predajete 
amanete dostojnime (amaneta). Inače će se pobuniti duhovi dostojnih (ljudi) proti 
njemu (vladaru), a to izaziva nezadovoljstvo, kao što se događa u ova vremena. 
Malo je jednom vladaru hiljadu hiljada učenjaka i obrazovanih savjetnika, a 
mnogo mu je jedan protivnik. 

Ibni Rumi") pjeva: 

Nije mnogo hiljadu druga i prijana, 
A mnogo je imati jednoga dušmana. 

Hadis: sKo povjeri upravu nekome, a među njegovim podanicima imade 
vrijednijih od dotičnoga, ogriješio se o Boga, njegova poslanika i islamsku 
zajednicu. 


1) Hadis znači: tradicija. To su riječi Muhameda (a. s.), sačuvane predajom savremenika 
koji su se družili s njime. 

+?) Osnovatelj novoperzijske države (oko god. 227. po Chr.) i otac dinastije Sasanida. 

3) Zadnji perzijski vladar iz porodice Sasanida, umro 642, posl. Ghr. 

+) Vladar iz dinastije Benu Tahir, umro 203. (818.), 

1) Glasoviti arap. pjesnik, umro 283. (896.). 


Mudra riječ: sKad zli zavladaju, dobri propadaju; kad se niski digne, visoki 
se ponizi; kad baraba dođe do vlasti, odlični ljudi moraju propasti. — + Uprava 
zlikovaca muka je za poštenjake, a najveća je tečevina uprava u dobrim rukama. 

Pitali su Buzurdži-Mihra'): sKad je u vrijeme Sasana bilo toliko državnika 
kao što si ti, za što su propali?a +Odgovori: Tražili su pomoći od nižih službe- 
nika a velikim poslovima?), pa im se dogodi, što se dogodilo. 

Taj odgovor je velika opomena?) osmanskoj dinastiji u današnje doba, — 
"Bog im uzdržao državu do tijeka i vijeka! 

Za tijem je neophodno nužno vladaru, da izabere ministra učena i dobra, 
jer, kad je ministar dobar, dobar je i vladar, a kad je hrđav, hrđav je i vladar. 
Bože ti izdobri! 

Hodis: sKad Bog hoće dobro jednome vladaru, dade mu vjerna ministra; 
kad nešto zaboravi, da mu to napomene, a kad se sam nečega sjeti, da ga (u 
tome) pomogne. Ako hoće protivno, dade mu hrđava ministra; kad zaboravi, ne 
napominje mu, a kad se sam sjeti, ne pomaže mu.c 

"Mudra riječ: sNe gledaj na vladara nego na njegova ministra, pa ćeš znati, 
ko vlada. 

Alexander) je imao jednog ministra. Ministrovo mu je dulje vremena, a 
nije ga (nikada) upozorio ni na kakovu pogrešku. Jednog dana mu reče: ? Više 
te ne trebam; ja sam čovjek, a čovjek ne može biti, da ne pogriješi i ne zabo- 
ravi. Ako nijesi opazio do sada nijedne moje pogreške, neznalica si, a ako si 
opazio, pa je prešutio, izdajica si. 

Mudra je riječ: sVjeran je ministar, koji iskreno druži s vladarima i savje- 
tuje ih, a nevjeran, koji se laskavo i dvolično ponaša prama njima. . 

Za tijem treba vladaru, da poštuje i pazi učenjake i dobre ljude, da im 
srca privlači svojim dobročinstvom i blagodatima, da se koristi njihovim blago- 
slovom, savjetom, mišljenjem i promućurenošću, da se oslanja više na njihove 
riječi nego li na riječi drugih, jer kod njih nema nevjere ni prevare — i nikad se nije 
čula. — Oni su našljednici božijih poslanika i povod sreće na ovom i na onom svijetu. 

Mudra riječ: :Svijet postoji s četiri vrline: s naukom učenjaka, s praved- 
nošću vladara, s pobožnošću dobrih i s dobročinstvom darežljivih ljudi.a 

Hadis veli: sGledati u lice učenjaka je isto, kao i Bogu se moliti. + Na 
sudnjem danu mjeriće se (na vagi) tinta učenjaka i krv poginulih na božijem 
putu (šehita); neće se dati prednost ni jednome ni drugome.c 

Mudre riječi: sNajbolji je vladar, koji traži društvo učenjaka, a najgori je 
učenjak, koji traži društvo vladara.: sNajbolji je vladar, koji u srca podanika 
smješta (sadi) ljubav prema sebi; ugled mu se osniva na pet vrlina: na lijepom 
ponašanju prema plemićima, na milosti prema slabićima, na suzbijanju neprija- 
telja od presizanja (u državu) i na sigurnosti puteva za dolazak i odlazak"). 

1) Glasoviti ministar perz. vladara iz dinastije Sasanida, koji slovi kao uzor-državnik na 
Istoku. 


2) T. j.: povjeravali su velike državne poslove malim i neznatnim osobama. 

3) U prevodu dodaje: Od pamtivijeka. carevi su sobom imenovali visoke dostojanstvenike 
i tura na fermanima pisala se u carskoj kancelariji sve do zadnjeg prevrata. Sada to vrše drugi, 
zato se nevrijednima daje uprava provincija. Ta je pojava opasna; treba je se bojati. Dao Bog 
da se odIsada počne slijediti pravi put i raditi po starom običaju i zakonu i da konac izdobri! 

4) Alexander Veliki, makedonski kralj (356.—323. pr. Chr.). 

$) U prevodu dodaje: to pet vrlina jednom vladaru gradi spomenik u srcima njegovih podanika. 


EB nje 


Za tijem je nužno jednome vladaru, da buđe otvorene ruke; jer se narod 
nekome pokorava samo radi svijetske koristi. Neka se dobročinstvo i darežlji 
vost{ne proteže samo na jednu kastu, jer se carstvo osniva na vojnicima i 
učenjacima i mudracima i obrazovanim ljudima i siromasima i zanatlijama '). 

Mudre riječi: sČovjek je rob dobročinstva. +Ja se čudim onome, koji kupuje 
robove za novce, a ne kupuju slobodne dobrim djelima.x 

Imami Šafi-i pjeva: 

S dobrim djelom slobodna zaduži, 
Da te bolje nego li rob služi?). 

Hazreti Alija): sNajbolja je blagajna ljubav u srcima (podanika). 

Mudra riječ: sKo štedi blago, gubi pristaše. 

Upitaše Alexandra: :Zašto ne sakupljaš blago kao drugi vladari?a — Odgo- 
vori: sMoji drugovi su moje blagajne. Ja u njih trpam svoje blago, a ne u 
blagajne. 


E Ko ne čini dobra djela, nema prijatelja. 
Ebut-Tib el Mutenebbi'): 


Zašto će ti to bogatstvo, ako s njim ne želi 
Da dušmana ožalostiš, a prijana razveseliš? 


Divno ti je rečeno! 


Samo dobrim dielom ponose se liudi, 
Po djelu se čovjek i hvali i kudi; 
Od drugih se ljudi odlikuje smrtnik: 
Darežljiv i učen, blag i dobre ćudi! 


Ebul-Feth el-Busti"): 


Prolazna je država jednoga vladara 
Koji ne da nikome bakšiša ni dara. 


Spomenuti: s 


Ko ima, pa dava, ljude zauzdava, — 
Novac je za čovjeka satana prava. 
Ko ne čini dobra, neka dobro znade, 
Da ni u kom' pravog druga ne imade. 


Ko se s veledušjem diže, u očima ljudi se uzdiže"). Čim je čovjek veleduš- 
niji, tim je pribraniji (kod svijeta). Mudra je riječ: Vladar je narodu kao planina 
zemljie (jer planine kišu privlače). 

.Neophodno je nužno (jednome vladaru) da bude ponosan, blage ćudi, strp- 
ljiv, da uživa povjerenje i da ne bude brz u izricanju suda o jednom čovjeku, 
kad nešto o njemu čuje. Inače neće niko u njega imati povjerenja. Odvratiće se 
od njega srca njegovih podanika. Kad zasjede na očino mjesto, treba da cijeni 


1) U prevodu dodaje: kako.sam to spomenuo u uvodu ove knjige. 

2) To je slobodan prevod. Ovako glasi: sČini dobro ljudima, pa ćeš ih zarobiti. Najbolja 
je trgovina (za plemenite ljude) dobrotom kupovati ih (robove). On je jedan od četiri velika 
imama i osnovatelj šafi-itske škole, umro 204. (819.). 

%) Ali b. Ebu Talib IV. chalifa, umro 40. (660.). 

+) Jedan od najvećih arapskih pjesnika, umro 354. (965.). 

s) Glasoviti arapski pjesnik, umro 401. (1010.). 

%) U prevodu dodaje jedan perz. distihon, koji glasi: Budi veledušan, pa će te Bog i ljudi 
polikovati prema tvomu veledušju.e 


EP = 


očine prijatelje. Zaista ljubav i mržnja prelaze s oca na sina'). Oni (očini prijatelji) 
neće propustiti, a da se ne postave između njega (vladara) i hrđava djela. Neka 
im ne pretpostavlja novajlije (homines novi), da ih ne izazove proti sebi. Što 
više ne dolikuje vladaru u opće, da se druži s neiskusnim mladićima. Druženje 
s mladim ljudima odvraća od vjere. 

Znak je nazatka jedne države, kad vladar uzima za savjetnike neiskusne 
ljude i one, koji ne paze na pošljedice; kad počne prijatelje uznemirivati; kad 
mu budu državni dohodci manji od izdataka; kad po samovolji približuje i uda- 
ljuje od sebe?), a ne po trijeznom razboru i — kad omalovažuje savjete učenjaka. 

Mudra riječ: sZnak je nazatka jedne države mnogo pošasnih bolesti, a malo 
obrađivanja zemlje (kultura). 

Tri stvari nose propast jednoj državi: kad razumom vladara zavladaju strasti 
i uživanja; kad se pojavi zavidnost među ministrima radi nesuglasnih mišljenja 
i kad vojnici neće, da se biju s neprijateljem i za vrijemie boja ne slušaju zapo- 
vijedi jedni drugih (mlađi starijih po činu). 

A najjasniji su znaci propasti (jedne države) u kojoj se ne vlada po zakonu 
i zakonske ustanove ne provađaju. Najbliži je znak kad zulum zavlada i vojska 
ga počne širiti, a niko se ne brine, da se spriječi. Kad se jedan od tih znakova 
nađe kod vladara ili se pojavi u državi, dužnost je ministara i učenjaka, da 
vladara upozore na to, a dužnost je vladara, da se bez oklijevanja pobrine, kako 
će to ukloniti, jer kad preotme mah, rijetko se događa, da bude moguće kata- 
strofi stanuti. na put. 

Ibni Abbas?) veli, da je božiji poslanik reko: sZnaci su sudnjega dana: 
zanemarivanje molitve i podavanje strastima; vladari će biti izdajice, a ministri 
nevjere.c Na to ustane Selman i povikne: xDraži mi od oca i majke! hoće li 
to biti? — Da, o Selmane! Kad to bude, topiće se srce pravovjernoga, kao što 
se topi s6 u vodi, a neće moći ništa da promijeni. 

— Hoće li to biti? 

— Da, o Selmane! Tada će biti pravovjerni najponiženiji na svijetu. Slije- 
diće druge od straha. Ako progovori, požderaće ga, a ako ušuti, svisnuće od jada. 

Bože, otkloni od pobjedonosnog osmanskog carstva te znakove za ljubav 
tvoga milosnika Muhameda, najplemenitijeg od plemića — amin. Bože, koji usli- 
šavaš molitve! U 


DRUGI TEMELJ. 
O savjetovanju, blagoslovu, mišljenju i razmišljanju. 


Bog je rekao: O Muhamede! savjetuj se s drugovima o svakom poslu. 
A nije tajna, da je božiji poslanik od njih bolje znao sve poslove. Zaista to je 
rekao, da buđe vjerska ustanova i uputa njegovim (Muhamedovim) sljedbenicima. 

Stoga treba vladaru i njegovim ministrima, da ne budu absolutiste u svome 
mišljenju, nego da traže savjeta od stupova države: učenjaka, mudraca i iskusnih 
ljudi, da ne počine kakove pogreške. 

Hadis veli: sKo se savjetuje, taj pobjeđuje. 

1) U prevodu dodaje: Sinovi očinih prijatelja su prijatelji, a dušmana su dušmani. 

?) T. j. namješta i otpušta dostojanstvenike. 

2) Amidžić Muhamed (a. s.), prvi komentator Kur'ana, umro 68. (687.). 

SK UGE 


Omer!) (chalifa II): sNarodno vijeće Bog okreće na pravi put. 
Sulejman pejgamber (Salomon Mudri) rekao je: 2O sinko, ne odlučuj ništa, 
dok se ne posavjetuješ s jednim dobrim čovjekom. Kad to učiniš, nećeš se 


sKo se prvo pomoli (Bogu), da ga uputi na dobro, pa se 
onda posavjetuje, sigurno neće (ga mišljenje odvesti na krivi put) pogriješiti.e 
sKo smisli nešto, pa zamoli od Boga pomoć i posavjetuje se s prijateljem, Bog 
će mu dati, što mu je najdraže.e 

Hasan?) veli: xalmade tri vrste ljudi: čovjek, počovjeka i nečovjek. Čovjek 
misli i savjetuje se; počovjeka misli, a ne savjetuje se; nečovjek ne misli i ne 
savjetuje se.c 

Hadis veli: sNe imade dobra, gdje se mimoilazi savjetovanje. 

Mudre su riječi: sMišljenje jednoga čovjeka nije mišljenje. s Najpametniji 
čovjek ne može biti bez savjeta s pametnim ljudima, najbolji konj bez biča i 
najpobožnija žena bez muža s 

Hazreti Alija: Lijepa ti je vrlina savjetovanje, a ružna ti je navika samo- 
volja!e 

Erredžani?) pjeva: 

Makar bio savjetnik, savjeta potraži 
Još u koga o svom halu i ahvalu, 
Oko može vidjeti daleko i blizu, 
Ali sebe ne vidi nego u zrcalu. 

Hazreti Omer pozivao bi sebi mlade ljude, kad bi mu ispao težak posao i 
savjetovo se s njima, Govorio bi: +Oni su najoštrijeg uma. 

Kažu, da je misao starca kao istrošen čakmak, a misao mladića kao nov. 
Kreše vatru laganim dodirom (u kremen). 

Mudrac je reko: sPovjeri tajnu jednome, a savjetuj se s hiljadom.; 

Indijski filozof: 2sMože se postići mišljenjem, što se postizava silom i voj- 
skom.x Kažu, da je prava misao bolja zaštita, nego li snažna ruka. 

Mensur je rekao sinu: Od mene su ti dva savjeta: ne zbori, dok se ne 
promisliš?), a ne radi, dok pošljedicu ne uočiš!e 

Veli se, da pametna misao imade viši učinak nego svijetla ćorda. 

Fadil b. Sehl: sx3Misao oštri tupu sablju, a sablja ne oštri tupu misao. 

Mudraci vele, da u ratu više valja jedan pametan čovjek nego hiljadu 
konjanika. Konjanik može deset do dvadeset (neprijatelja) ubiti, a pametan čovjek 
ubija cijelu vojsku s pametnom osnovom. 

Hadis veli: Rat je varka (taktika). Ako ne možeš (junački) pobijediti, 
posluži se varkom. 

Mudra je riječ: s Više se uzdaj u ratnu vještinu nego u junaštvo i u oprez- 
nost nego u navalu. Varka u ratu više koristi nego junaštvo. 

Pjesnik veli: 

Prvo savjet, a onda junaštvo; 
On na prvo, a ono na drugo). 


1) El-Foruk, sin Chattabov, umro 23. (643.). 

2) Sin Alije IV. chalifa i unuk Muhamedov (a. s.), umro 49. (669.). 
3) Ebu-Bekir, poznati pjesnik i učenjak, živio u XI. vijeku po Chr. 
1) sIspeci, pa recix — naša poslovica. 

s) t. i. mjesto. 


IE 


Lokman: 2+O sinko, savjetuj se s iskusnim čovjekom, jer će ti on dati savjet, 
koji je skupo platio, a ti ćeš ga dobiti badava.e 

Aleksander: sNe omalovažuj visoku misao od niska čovjeka, jer biser ne 
gubi od vrijednosti, što ga je izvadio neznatan ronac.ć 

Mudra riječ: oGledaj, šta je reko, a ne gledaj, ko je reko!). 


DODATAK. 


Kažu, da tri slučaja ometaju ispitati mišljenje (kod savjetovanja). Prvo pre- 
više savjetnika razilazi se u mišljenju; drugo zavidnost među savjetnicima, jer 
zavlada strast i pizma, i treće ako se abstinira od savjeta onaj, koji se razumije 
u poso (o kom se radi), jer mrzi onog, koji je dao povoda savjetovanju. 

Hazreti Ali: sNe uvlači zavidnika u savjet, — od dobra će te odvratiti i 


siromaštvom će te prestraviti, niti strašivicu — u poslu će te oslabiti, niti 
lakomca požudu će ti okititi (lijepo prikazati); zaista zavidnost, strah i požuda 
sačinjavaju hrđavu misao o Bogu. 

Dakle spomenute lijepe riječi i dobre pouke upućuju, da je izmjena misli 
i savjetovanje najnužnija potreba i najodabranija vrlina. U ovim danima je oboje 
zanemareno i spanulo s mjesta važnosti. Za to se pojavio nered u državnim 
poslovima i nastalo sklizanje i mlitavost. Da Bog uputi srca vladara i ministara 
najboljim mislima učenjaka i mudraca i da ih svojim blagoslovom združi u pri- 
jateljstvu i da im dade, da u svima važnim poslovima pogode pravi cilj. Amin, o 
najmilostiviji od milostivih! 


TREĆI TEMELJ. 


O upotrebi ratnih sprava i o ratu, o uredbi i oduševljavanju vojske. 


U Kur'anu stoji: O pravovjerni, posvetite pažnju!c t. j. budite budni i 
oprezni (prema neprijatelju). Ibidem: sNeka uzmu svoju bojnu opremu i oružje! 
Bojna oprema (a) je ono, čim se junak štiti kao pancir i slično, a ta riječ 


obuhvata i opreznost. Oružje (LIN) poznata je stvar. Uzeti i jedno i drugo 
sveta je dužnost. Nije dopušteno ne upotrijebiti ih u ratu. Nu u današnje doba 
ni jedno ni drugo se ne upotrebljava. S toga je učestalo bježanje iz boja?), po- 
glavito u našim krajevima ?). Tome je uzrok nemarnost vojskovođa, koji Bobom 
ne pregledaju vojsku, a dužnost je zapovjednika, da sobom pregledaju vojnike, 
da vide: koliko ih imade i kako su naoružani. Na drugoga ne smiju se oslanjati. 
Tako je bio običaj kod prijašnjih vladara, 

Pripovijetka: Aleksander je sobom pregledavao svoju vojsku. Kad jedan 
konjanik pred nj dođe na šepavu konju, naredi, da se odstrani iz vojske. Na to 
se vojnik nasmije. Taj smijeh uze se previše neumjesnim. 


— Šta ti je smiješno — reče Alexander, zar što sam te briso iz vojske? 
— Čudim se tebi — odgovori vojnik. 
— Kako? 


— Pod tobom je konj za bijeg, a poda mnom za ustrajnost; pa što da me 
brišeš? 
1) Poznata riječ Alije, chalifa IV. 
?) U prevoda dodaje: kao što se to dogodilo kod obsijedanja Egre. 
2) U prevodu dodaje: u evropskoj Turskoj događa se od prevrata. 


LIJEVI 


IT iznenadi (vlađara) svojim odgovorom, pa ga ostavi u vojsci. 

Pripovijetka. Amr b. Leis. jednom je pregledao svoju vojsku. Kad ispred 
njega prođe čovjek na mršavu konju, reče: :2Bog prokleo one, koji" dobivaju 
novac (iz državne blagajne), pa goje stražnjice svojih žena!c 

— 90 vladare, reče vojnik, da pogledaš u stražnjicu moje žene, vidio bi, 
da je mršavija od sapi moga konja.c 

— Na to se vladar nasmije, pa naredi, da mu dadu novaca, govoreći: 
sUzmi, pa utovi sapi tvoga konja i stražnjicu tvoje žene').c 

U kratko: pregledđavanje vojske, ispoređivanje i nabavljanje oružja, obuka 
u upotrebljavanju — osloni su u ratu i na mejdanu. Neophodno je nužno posve- 
titi tome veliku pažuju, poglavito u ovom vijeku. (Da se na to pazi) može biti 
ne bismo vidjeli neki dan onu slabost (naše vojske) u borbi s nevjernicima. 

Uzrok tome nije ništa nego nemarnost (vojskovođa) prema toj važnoj zapo- 
vijedi i velikoj dužnosti; to smo mi iskusili zadnjih pedeset godina u našim kra- 
jevima?)._. 

Naši su neprijatelji ratnici po zanatu. Kadgod izume novu vrstu oružja i 
upotrijebe ga, pobijede nas. A kad mi nabavimo isto (oružje) pa ga upotrijebimo, 
pobijedimo ih s božijom pomoći i islamskim veledušjem. U zadnje vrijeme ne- 
prijatelji nas natkriliše upotrebom nekog novo-izumljenog oružja kao puška i 
slično. Naša vojska ne samo da ne mari, da to (oružje) nabavi i upotrijebi, nego 
neće da se služi ni starim oružjem, — pa je pala u što je pala — Bog je okrenuo 
na pravi put, i bio joj na pomoći! 

Lokman?) veli: sOružaj se za teške dane! Ko se boji pogibelji, neće postići, 
što želi.x 

Za tijem je dužnost oduševiti vojsku za rat. U Kur'anu stoji: v,Oduševljavaj 
(o Muhameđe) pravovjerne za ratlxe Isto tako je dužnost sokoliti ih, da budu 
ustrpljivi i ustrajni u ratu. U Kur'anu stoji: Ako vas buđe stotinu strpljivih — 
s božijom pomoći — pobijediće dvije stotine, a ako vas bude hiljada, pobijediće 
dvije hiljade; Bog je na strani ustrajnih t. j. sa svojom moći i pomoći. 

Hadis veli: sNe težite, da se sukobite s neprijateljem i molite od Boga mir 
i zdravlje. Nu ako se sukobite, strpite se i znajte, da je raj pod sjenom sabalja.x 

Alija (IV. chalifa) veli: Ustrajnost nosi pobjedu.s 

Kaže se: kakogod magnet privlači gvožđe, ustrajnost privlači pobjedu. Strpi 
se, dok nosiš oklop (pancir), uživaćeš u novoj upravi. Pitali su jednoga člana 
1z dinastije Benu Muhelleb'): +S čijem ste postigli, što ste postigli?s Odgovorio 
je: :S jednim časom ustrajnosti.c 

Mudre su riječi: oStrpljivost je basamak od stepenica; ko se penje uz njih, 
izvedu ga na visoko.x oStrpljiyost je ključ radosti. 

Vele turski prvaci: Vojs ovođa treba da imade svojstva nekih životinja: 
junaštvo horoza, srčanost lava, navalu krmka, lukavost lisice, strpljivost ranjena 


1) U prevodu dodaje: Te nam dvije priče kažu, da su prij. 
vojsku, a na druge se nijesu oslanjali. 

2) U prevodu dodaje: na Hrvatskoj granici. 

s) Arapski Ezop. Kažu da je kao rob iz Nubije došao Sulejman peigamberu, dok neki hoće 
da je on Mudri Salomon. 

4) Potomak glasovitog Muhelleba, vazalnog upravitelja Horosana, umro 83. (0 Njegovi 
potomci ostali su dugo kao vazalni knezovi u spamonuto) pokrajini. 


nji vladari sobom pregledavali 


Eri Vu 


psa, obazrivost ždrala, opreznost gavrana i grabežljivost kurjaka.e Vele, da je 
spas u ustrajnosti, a smrt u bijegu. Junaštvo je strpljivost jednog časa. 

Etrasijab!) veli: sgJunak je drag i neprijatelju, a strašivica je mrzak i rođe- 
noj majci.e To je poznato na granici evropske Turske, poglavitovu našim kraje- 
vima?). Zaista neki nevjernički junaci, kad se osvjedoče o viteštvu naših junaka, 
zavole ih i hvale. Više puta im opremaju i darove. Kad im,vide kukavičluk, 
mrze ih i ruže. Često im opremaju žensku opregaču?) ili preslicu. Mudra je riječ: 
sNe podcjenjuj onoga, s kijem ratuješ! Ako ga pobijediš, nećeš se proslaviti, a 
ako ga ne pobijediš, nećeš se. moći ispričati,x 

Za tijem treba vojskovođi, da jedne (vojnike) upućuju na druge. Neki Arapi 
pripovijedaju, da nijesu sreli odjela vojske, u kome je bio Alija (IV. chalifa), a 
da nije preporučivao jedne (vojnike) drugima. Pisao je Ebu Bekir') Halid, 
b. Velidu"), kad ga je poslao, da pokori odmetnike (renegate) među ostalim i 
ovo: sZnaj, da imade od božije strane očiju, koje te nadziru, paze na te i videte. 
Kad se tučiš s neprijateljem, ne prezaj pred smrti, pa ćeš biti spašen.s 

Harun el-Rešid") preporučivao je Abdulmelik b. Salihu, zapovijedniku 
vojske: Ti si trgovac, koji trguje s božijim robovima; dakle budi razborit drug 
u trgovini. (Razborit trgovac) ako vidi, da može steći, upušta se u posao, a ako 
ne, ćuva glavnicu. Ne traži pljačke, pa će ti ići dobro!e 

Kad vladar bude prisiljen zametnuti bitku, neka ne ide naprijed, nego neka 
stoji pod zastavom ograđen oružjem i pratnjom — i neka svaki čas mijenja 
odijelo. Ako pobijedi neprijatelje, neka im ne ostavlja prvake, jer mržnja ne 
izlazi iz njihovih srca?). 

O tome su nas uvjerili ove godine 1003. (1594.) knezovi Rumunjske, Mol- 
davije i Sedmogradske. Oni — Bog ih ponizio! — kriju u duši mržnju pedeset 
godina i više. Čim uhvate zgodu, upotrijebe je i učine, što mogu učiniti"). Tako 
mi života! ako se ostave i dalje, po staroj navici će učiniti, Što su se naučili; 
za to se treba (na vrijeme) pobrinuti ?). . 

Bože, daj nam da budemo strpljivi i ustrajni — i pomozi nam, da pobije- 
dimo nevjernike! 


ČETVRTI TEMELJ. 


O uzrocima pobjede, o božijoj pomoći i o povodima propasti — Bog nas 
sačuvao! 


E Glavni je stup (pobjede) uzoran red i pobožnost u vojsci. U Kur'anu stoji: 
sZaista Bog je na strani pobožnih.x Ibidem: ?Zaista Bog je s onima, koji su 


1) Turanski kralj, glasoviti junak iz Šahname=; vječni neprijatelj Irana. 

+?) U prevodu dodaje: na granici Hrvatske. 

s) U tekstu stoji nešto od ženskog nakita. Nu mi znamo iz narodnih pjesama, da se obično 
spremala opregača ili preslica. 

') el-Siddik, sin Ebu Kuhafeta, 1. chalifa, umro 13. (634.). 

+) Glasoviti vojskovođa, koji je dobio naslov =Sej-fullahe (Božija sablja), umro na vojni u 
Siriji 21. (641.). 

s) Glasoviti vladar iz dinastije Abbasovića, umro 193. (808.). 

?) U prevodu dodaje: nego ostaje i prelazi na potomke. 

s) U prevodu dodaje: u susjednim islamskim pokrajinama počnu robiti i paliti. Tako su 
nedavno 27 gradova i palanaka opljačkali i popalili. 

+?) Uprevodu dodaje: pa ih interniratiu Carigradu iliEdreni, a ne dati im, da ostanu među svojima, 


ZOB 


bogobojazni i koji dobro čine. Ibidem: Tražite pomoći od strpljivosti (čuvajuć 
se od grijeha) i od molitvex (namaza). Nema sumnje, da pobjeda dolazi s božijom 
pomoći, a nema pomoći nego samo narodu, s kojim je Bog. Dakle najpreča je 
dužnost vladaru i ministrima: da se brinu za pristojnost i pobožnost, ustrajnost 
imolitvu među vojnicima i da ih odvraćaju od pokvarenosti i neposlušenosti — i 
od težnje za novotarijima!) i strastima. To se postizava lijepom uredbom i zap- 
tom; a lako se provađa: kad se odlikuju dobri vojnici, a od hrđavih se okreće 
glava (t. j. zapostavljaju). 

Za tijem povod (pobjedi) može: biti molitva učenjaka, šehova, siromaka i 
njihovo veledušje. Ljudsko veledušje brda s mjesta pokreće. 

Hadis veli: Udarac sudbine ne otklanja ništa kao skrušena molitva, a život 
ne produljuje ništa kao dobro djelo i milostinja.x_ +S molitvom nemoćnih i ne- 
jakih vi ćete postignuti želju.x Dakle neophodno je nužno obraćati se takovim 
ljudima i ugledati ih s milostinjom, dobročinstvom i lijepim susretanjem, da im 
se otvore grudi i privlače srca za iskrene i skrušene molitve i dobre želje, jer 
u njima imade velika korist prvacima i prostacima. Treba paziti da im?) se na 
žao ne učini, što bi im razbilo srca i stislo grudi, jer bi to škodilo cijelom svijetu. 
U naše doba kod većine naroda opaža se i vidi neki stid, prezir, odvratnost i 
ponižavanje (dobrih ljudi); poglavito se u tome ističe carska svita — Bog je na 
pravi put okrenuo! 

Za tijem je povod (pobjedi) veledušje vladara i njegova čvrsta odluka, da 
drži vojsku (na uzdi) obećanjem, dobročinstvom i nagradom, kad izvojšti pobjedu. 
Obećanje valja ispuniti. Progonom i kaznom treba prijetiti bjeguncima. Bježanje 
iz bitke preotelo je mah na Balkanu, — poglavito u našim krajevima. Neophodno 
je nužna čvrsta odluka, da se to suzbije (na ime: bježanje) izuzimajući slučaj, 
ako to vrhovno vodstvo naređuje. Mudra je riječ: +Pobjeći na vrijeme bolje je 
nego ustrajati u nevrijeme. 

Amr b. Aas?) jednom Muaviji") reče: sKatkad vidim u tebe ustrajnost, pa 
mislim, da je junaštvo, a katkad uzmicanje, pa mislim, da je kukavština.x Na to 
Muavija odgovori u stihu: 

?Junak sam, gdjegod mi zgoda se pokaže, 
A strašivica, gdje junaštvo ne pomaže.e 

Za tijem je povod (pobjedi) ratovanje za čast božije vjere i za uzvišenje 
njegove riječi, a ne za sticanje bogatstva i za unapređenje na više dostojanstvo. 

Hadis veli: aTrojica imadu pravo na božiju pomoć: koji se bori na božijem 
putu, koji se ženi, da se sačuva od grijeha i koji piše, da izvrši dugovanje.x 

Za tijem je povod (pobjedi) da vojska sluša svoje zapovjednike i pokorava 
im se, da se slaže među sobom i druži se u ljubavi i bratstvu, da se čuva od 
nesloge i razdora. To je jedan od najvažnijih uslova, a nestalo ga je u ovom 
vijeku, jer su među vojnicima nesloga i razdor, svađa i neiskrenost preotele mah. 
Svakako treba u vojsci uspostaviti slogu. 

Kad se sve to uradi i izvede, treba imati vjeru i pouzdanje u Boga Sve- 
mogućega, oslon i zagovor božijega poslanika, koji (nas) vodi pravim putem. 


1) U prevodu dodaje: kafanama i mejhanama. 

2) Dobrim ljudima. 

3) Veliki vojskovođa, koji je osvojio Egipat, umro 43. (664.). 
4) Prvi vladar iz dinastije Omejevića, umro ("a (679.). 


ESA 


Ali ono, što porazuje i razbija (jednu vojsku) i nevjernike jaše nam na vrat, 
jest nemarnost u izvršivanju vijesti, koje smo spomenuli. Nu pravi povod svemu 
tome je neposlušnost i zulum u vojsci (od strane vojske). 

Bog je objavio jednom svom poslaniku: sxKad se odmetne od mene onaj, 
koji me poznaje, natovariću mu na vrat onoga, koji me ne poznaje. 

Hadis veli: sNema pobjede sa zulumom').x To svjedoči i zdravi razum, jer 
je bluditi, griješiti i nepravdu činiti izdajstvo vjere, a izdajica je strašivica, a 
strašivici ne gine biti pobijeđen. Prije tri godine pojavila se nepravda u evrop- 
skoj Turskoj među vojnicima muslimanima. Mnogo ih se odmetnulo po raznim 
pokrajinama, gdje su prouzročili bunu i nered. Udaraju na obraz muslomanima, 
grabe im imetak, otimaju žene i djecu, pljačkaju od raje hranu i uznemiruju 
siromašne i slabe. Osobito se u tome ističu carski ljudi. 

Zato je Bog na evropske granice naputio neprijatelje, koji neprestano 
navaljuju; osvojiše mnogo palanaka, počiniše velika čudesa i poradiše, što po- 
radiše. 

To se ne bi dogodilo islamskoj vojsci, da nije zanemarena disciplina i 
kazna, i da se daje u ređu plaća i hrana. Tako mi života! većini pobuna, koje 
su se odigrale, uzrok je pohlepa za blagom, jer ljudi ne prave razlike između 
onoga, što je dozvoljeno (halal) i onoga, što je zabranjeno (haram). Neka Bog svrati 
pažnju vladara i ministara na to stanje — on je svemoguć, uzvišen i veličanstven. 

Za tijem je povod (porazu) što se ne. pazi na zgodan čas, a onda bahatost 
i podcjenjivanje neprijatelja. Treba se vraćati Bogu, kajati radi nehaja i zablude 
i misliti na pošljedice. 

O Bože, koji mijenjaš moć i stanje, promijeni naše stanje u najbolje stanje! 


Zaključna riječ o miru i ugovoru. 


U Kur'anu stoji: 2Mir je bolji: (od neprijateljstva). Rat je potištenost i jad 
a' mir je sloboda i veselje. 

Kaj Chusrev ?) veli: sNajveća je pogrješka zaratiti na onoga, koji traži mir. 

Ardišir Babek veli: Neću upotrebiti sablje proti buntovniku, gdje je dovo- 
ljan štap, niti na neprijatelja navaliti oružjem, ako bude koristila pomirljiva riječ. 
Kažu, da se mirom čava imetak i produljuje (odgađa) smrtni čas. 

U Kur'anu stoji: +2Zaista će se za (sklopljeni) ugovor odgovarati (na sud- 
njem danu)?). 

Hadis veli: Petero za petero: narod, koji prekrši ugovor, Bog ga podjarmi 
neprijatelju; narod, koji sudi proti božijoj odredbi, osiromaši; u narodu, kad se 
raširi prostitucija, zavlada pomor; narodu, koji krivo mjeri, ne niče žito i prijeti 
mu glad; narodu, koji ne daje zećata, ne pada kiša.c 

Ovo je kraj knjige, a Bog najbolje znade, što je pravo. Toliko je dosta 
onome, koji misli svojom glavom, a riječima (mudrim) nema kraja. 

O ti, koji sve znaš, što se traži, tražimo od tebe, da nas spasiš od brige i 
jada. Spasi nas od muka, smiluj se svojim robovima i spasi nas od bijede! Bože 


1) Zulumćar ne može pobijediti. 

2) Perzijski vladar iz dinastije Kajana ili Sasana. 

2) U prevodu dodaje: ugovor ili zadanu riječ treba poštovati, ne smije se prekršiti i to 
potkrijepljuje s dva perzijska distihona. 


um 


naš, oprosti nam grijehe i prestupke u djelima, daj nam ustrajnost (u boju) i 
pobjedu nad narodom, koji te ne priznaje. 


NAPOMENA. 


Za podlogu teksta i prevoda uzeo sam rukopis, koji se nalazi u mojoj biblio- 
teci i to s razloga, jer je najstariji rukopis, što mi je do danas poznat. Prepisao 
ga je — po svoj prilici iz originala učenik autorov Hamza b. Ibrahim iz Prusca 
1013. (1604.); dakle sedam godina iza izdanja — dosta razgovijetnom nesijom. 

Osim toga imao sam pri ruci još tri rukopisa i to: jedan iz moje biblio- 
teke pisan 1098. (1686.) rukom Omer ef. iz Kostajnice, koji je tada bio kadija u 
Sanskom Mostu, i dva iz muzejske biblioteke, koji se nalaze pod brojevima 783. 
i 905. U oba fale imena prepisivača i datumi prepisa, ali izgledaju, da su dosta 
stari. a 

Pertsch u :Verzeichnis der tiirkischen Handschriften der koniglichen Biblio- 
thek zu Berlin= veli, da imade rukopisa s2Nizam ul alemas u bibliotekama u 
Leipzigu, Dresdenu i Beču i da ga je Garcin de Tassy u reviji 2Journal Asia- 
tice preveo na francuski jezik (IV. 213.—226, i 283.—290.). 

Turski spisatelj Tevfik u novini sAsra priredio je prevod s:Niz. al.s u 
turskom jeziku, što je poslije odštampano kao posebna knjižica 1278. (1861.). 

Ćafin turski prevod izdan je litografijom po svoj prilici u Sarajevu za vezi- 
rovanja Topal Osman paše (1860.—1868.). Oba izdanja spomenutih prevoda velika 
su rijetkost u knjižarskom svijetu. 

Koliko mi je poznato, arapski tekst još nije nikada štampan. Stoga neće 
biti na odmet, ako se ovdje s prevodom štampa, nego će dobro doći svima onima, 
koji uče arapski jezik kao zgodna lektira. Imajući to pred očima nastojao sam, 
da po mogućnosti udesim prevod vjeran originalu, makar običnom čitatelju i 
krivo bilo?). 

1) Kad je ovaj prevod složen, razumio sam, da zemaljska štamparija nema slagara za 
arapska slova i da tekst mora izostati. Žao mi je, što nijesam prije znao, da udesim prevod 
prema duhu našega jezika makar se na više mjesta i ogriješio o original. 


